التجريده المصريه

التجريده المصريه كانت قوه عسكريه بريطانيه اتكونت فى مصر خلال الحرب العالميه الاولى سنة 1916, و كان دورها الرئيسى شن العمليات العسكريه ضد الامبراطوريه العثمانيه فى سينا و فلسطين. كان عدد الجنود المشاركين فى التجريده المصريه 150,000 من القوات البريطانيه و الاستراليه و النيوزيلنديه و 6,000 جندى هندى و 13,000 جندى صعيدى تحت قيادة الجنرال السير ارشيبالد موراى فى البدايه بعدين الجنرال ادموند النبى و قوات التجريده المصريه احتلت فلسطين و بعدها بدأ الانتداب البريطانى على فلسطين.
تصغير|قائد قوة التجريده المصريه, الجنرال البريطانى ادموند النبى داخل القدس فى 11 ديسمبر 1917
سبب انهم سموها المصريه هو ان التجريده كانت متمركزه فى مصر لان مصر كانت محتله من بريطانيا و استخدمت الاراضى المصريه كنقطه انطلاق و امداد للمعارك اللى كانت رايحه على سينا و فلسطين. و من اشهر المعارك اللى خاضتها قوة التجريده المصريه هى معارك غزه, و معركه بئر السبع سنة 1917, و الاستيلاء على القدس فى نفس السنه. كان المشاركين فى القتال ده جنود من القوات البريطانيه و القوات الاستراليه و القوات النيوزيلنديه و جنود هنود و جنود صعايده.

 الخلط بين التجريده المصريه و الفيلق المصرى 
فيه خلط بين قوه التجريده المصريه و فيلق العمال المصرى. فيلق العمال المصرى و هوا وحده مش قتاليه و اتكون بالكامل من فلاحين الصعيد و دول اتخطفو من قرى الصعيد علشان يخدمو الجيش البريطانى فى اعمال شاقه. العمال دول كان شغلهم كان فى اصعب المهام زى حفر الخنادق, و مد السكك الحديد, و بنا الطرق, و حمل الامدادات على جبهات الحرب المختلفه. الاستغلال كان كبير لدرجه ان من 50 الف الى 100 الف مصرى ماتو بسبب الظروف القاسيه. اما التجريده المصريه كانت قوه عسكريه بريطانيه اتكونت فى مصر خلال الحرب العالميه الاولى سنة 1916, و كان دورها الرئيسى شن العمليات العسكريه ضد الدوله العثمانيه فى سينا و فلسطين.

 لينكات برانيه    

 مصادر 



تصنيف:جيوش
تصنيف:مصر
تصنيف:جيش